MUNICIPIUL CRAIOVA

CONSILIUL LOCAL AL MUNICIPIULUI CRAIOVA                        
      HOTĂRÂREA NR.285
privind încetarea dreptului de folosinţă gratuită al Mitropoliei Olteniei-Arhiepiscopia Craiovei asupra unui teren care aparţine domeniului privat al municipiului Craiova, situat în bd.Dacia, lângă bl.V1

          Consiliul Local al Municipiului Craiova, întrunit în şedinţa ordinară din data de 28.05.2026;

          Având în vedere referatul de aprobare nr.177635/2026, raportul nr.178445/2026 al Direcţiei Patrimoniu şi raportul de avizare nr.178608/2026 al Direcţiei Juridice, Asistenţă de Specialitate şi Contencios Administrativ prin care se propune încetarea dreptului de folosinţă gratuită al Mitropoliei Olteniei-Arhiepiscopia Craiovei asupra unui teren care aparţine domeniului privat al municipiului Craiova, situat în bd.Dacia, lângă bl.V1 și avizele nr.17/2026 al Comisiei I - Buget Finanţe, Studii, Prognoze şi Administrarea Domeniului, nr.15/2026 al Comisiei III - Servicii Publice, Liberã Iniţiativã şi Relaţii Internaţionale și nr.21/2026 al Comisiei V - Juridică, Administraţie Publică şi Drepturi Cetăţeneşti;
În temeiul prevederilor art.129 alin.2 lit.c, coroborat cu alin.6 lit.b, art.139 lit.g, art.154 alin.1 şi art.196 alin.1 lit.a din Ordonanţa de Urgenţă  a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:

 Art.1. Se aprobă încetarea dreptului de folosinţă gratuită al Mitropoliei Olteniei-Arhiepiscopia Craiovei, asupra terenului care aparține domeniului privat al municipiului Craiova, în suprafață de 459 mp., situat în bd. Dacia, lângă bl.V1.
 Art.2.  Se aprobă modificarea, în mod corespunzător, a Hotărârii Consiliului Local al Municipiului Craiova nr.13/2010.
 Art.3. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Patrimoniu şi Mitropolia Olteniei-Arhiepiscopia Craiovei vor aduce la îndeplinire prevederile prezentei hotărâri.

